VW-hoof bedank te midde van skandaal oor uitlaatgasse | Maroela Media
Martin Winterkorn. Foto: Wikimedia/VW
"Ek is geskok oor die gebeure van die afgelope paar dae. Bowenal is ek geskok dat wangedrag op so groot skaal moontlik was in die Volkswagen-groep," het Winterkorn in 'n verklaring gesê.
"As uitvoerende hoof aanvaar ek verantwoordelikheid vir die ongerymdhede wat in dieselenjins gevind is en daarom het ek die toesigraad versoek om in te stem tot die beëindiging van my funksie as uitvoerende hoof van die Volkswagen-groep. Ek doen dit in belang van die maatskappy, al is ek nie bewus van enige verkeerde optrede aan my kant nie."
Winterkorn se bedanking volg nadat Volkswagen erken het dat hy jare lank gekul het met toetse vir lugbesoedeling. Sagteware is glo in van die Duitse voertuigvervaardiger se voertuie geïnstalleer wat net sekere kontroles aangeskakel het om lugbesoedeling te meet wanneer die voertuie amptelike toetse ondergaan het.
Winterkorn het gesê die proses van verduideliking en deursigtigheid moet voortgaan. "Dit is die enigste manier om vertroue terug te wen. Ek is oortuig daarvan dat die Volkswagen-groep en sy span hierdie ernstige krisis te bowe sal kom."
Minstens 25 dood ná Jemen-selfmoordbom
Wat 'n voorbeeld vir ons regering en zuma. Aanvaar verantwoodelikheid, doen rekenskap en betasl die prys…..al is dit dan net vir jou onkunde!
Toemaar wat, niemand is te na gekom deur die optrede van VW nie. As ek kyk in Suid Afrika na sommige vragmotors en voertuie se rook wat eindelik uit borrel dat mens verstik , is die fout van julle niks nie
Ja maar ons moet darem onthou dat Duitsland nie 'n Jan van Riebeeck gehad het nie, dus moes Martin Winterkorn maar self die slae vat.
Dit laat my jare terug dink aan my Kewer. Daar was ook die advertensie met die woorde: "Volkswagen Volkswagen dartel heen en weer; Haastig op die grootpad, rats in stadsverkeer; Staatmaker ryding, laat die brandstof só lank hou; Jy sal vind die VW is net die kar vir jou. Dan ook die grappe soos: Die twee uitlaatpype dat jy hom soos 'n kruiwa kan stoot wanneer hy gaan staan. Ook die twee miskruiers wat luister na die VW-kewers wat verbysnel met hulle kenmerkende pfoerrrrrrrrr-geluide en die een vir die ander sê: "Dit bly net 'promises' en verder gebeur daar niks".… Lees meer »